Žirafa núbijská

Žirafa núbijská alebo žirafa škvrnitá (lat. Giraffa camelopardalis, z arab. زرافة – zaráfa ) je párnokopytník patriaci do rodu žirafa žijúci v savanách severnej Afriky v počte 4800 jedincov. Opis Žirafa je najvyššia zo všetkých suchozemských živočíšnych druhov. Má charakteristický predĺžený krk a nohy. Samce dosahujú výšku 4,8 až 6 metrov a hmotnosť 900 kg. Samice sú obyčajne trošku menšie a ľahšie. Medzi významné anatomické znaky patria veľké oči a uši, dlhé nohy s veľkými chodidlami a tenkým chvostom. Na hlave má žirafa dva až štyri rožky (osikony), ktoré sú väčšie u samcov než u samíc. Poddruhy žirafa núbijská núbijská (G. c. camelopardalis) - nominátny poddruh žirafa núbijská kordofánska (G. c. antiquorum) žirafa núbijská západoafrická (G. c. peralta) žirafa núbijská Rotschildova (G. c. rotschildi) Správanie Žirafy môžu žiť aj samostatne, často sa však zoskupujú do čried. Prirodzenými nepriateľmi žiráf sú levy, leopardy a hyeny. Žirafy však proti nim nie sú úplne bezmocné, jedným mohutným kopom sú schopné na mieste zabiť aj leva. Referencie Iné projekty Commons ponúka multimediálne súbory na tému Žirafa núbijská Wikidruhy ponúkajú informácie na tému Žirafa núbijská Externé odkazy Vedci si myslia, že neexistuje jeden, ale štyri druhy žiráf (po slovensky)